rejauldu/bengali-wikipedia huggingface dataset:
জামিলুর রহমান শাখা একজন বাংলাদেশী অভিনেতা। ১৯৬২ সালে মঞ্চনাটকের মাধ্যমে অভিনয় জগতে পদার্পণ করেন। মঞ্চ ছাড়াও তিনি টেলিভিশন ও বেতারের বিভিন্ন শ্রুতি নাটকে অভিনয় করেছেন। তিনি বাংলাদেশের চলচ্চিত্রে অভিনয়ের জন্য বেশি পরিচিতি লাভ করেন। তার অভিনীত টেলিভিশন নাটকের সংখ্যা প্রায় দুইশত এবং চলচ্চিত্রের সংখ্যা ছয় শতাধিক। বাংলাদেশের চলচ্চিত্র ছাড়াও চিটাগং দারনিয়ের এস্কাল () শিরোনামে একটি ফ্রান্সের চলচ্চিত্রে অভিনয় করেছিলেন। বাংলা চলচ্চিত্রে তিনি মূলত পার্শ্বচরিত্রসমূহে অভিনয়ের জন্য জনপ্রিয়।   কর্মজীবন  জামিলুর রহমান শাখা ১৯৬২ সালে খসরু নোমানের পরিচালনায় ‘এই তো জীবন’ শিরোনামের মঞ্চনাটক দিয়ে অভিনয় জগতে পদার্পণ করেন। ১৯৬৬ সাল হতে তিনি টেলিভিশনের নাটকে অভিনয় শুরু করেন। অভিনয় জীবনে প্রায় দুইশ টেলিভিশন নাটকে অভিনয়ের পাশাপাশি বেতারের শ্রুতি নাটকেও কণ্ঠ দিয়েছেন। পরিচালক সফদার আলী ভুঁইয়ার মাধ্যমে তার বাংলা চলচ্চিত্রে অভিষেক ঘটে। সফদার আলীর নির্দেশনায় ১৯৭০ সালের চলচ্চিত্র ‘রাজমুকুট’ দিয়ে চলচ্চিত্রে অভিনয় শুরু করেন। বেশিরভাগ চলচ্চিত্রে পার্শ্বচরিত্র রূপদান করলেও ‘রাজধানী’ চলচ্চিত্রে তিনি খলনায়কের ভূমিকায় কাজ করেছেন। বাংলা চলচ্চিত্র ছাড়াও ২০০০ সালে তিনি ফ্রান্সের চলচ্চিত্র চিটাগং দারনিয়ের এস্কাল-এ অভিনয় করেছেন।    ব্যক্তিগত জীবন  জামিলুর রহমান শাখা ১৯৪২ সালের ১৭ মার্চে ব্রিটিশ ভারতের ঢাকায় (বর্তমান নবাবগঞ্জ উপজেলার আলগীচর গ্রামে) জন্মগ্রহণ করেন। ব্যক্তিগত জীবনে তিনি দুই কন্যা ও এক পুত্রের জনক।   চলচ্চিত্র তালিকা  জামিলুর রহমান শাখা ছয় শতাধিক চলচ্চিত্রে অভিনয় করেছেন। তার অভিনীত উল্লেখযোগ্য চলচ্চিত্রসমূহ   তথ্যসূত্র    বহিঃসংযোগ       ব্রিটিশ ফিল্ম ইন্সটিটিউটের তথ্যভান্ডারে জামিলুর রহমান শাখা  বিষয়শ্রেণী:১৯৪২-এ জন্ম বিষয়শ্রেণী:২০শ শতাব্দীর বাংলাদেশী অভিনেতা বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:ঢাকা জেলার ব্যক্তি বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী মঞ্চ অভিনেতা
আন্তঃগ্রহীয় ধূলিকণা মেঘ, বা রাশিচক্রের মেঘ ( রাশিচক্রের আলোর উৎস হিসাবে), মহাজাগতিক ধূলিকণা ( বাহ্যিক মহাকাশে ভাসমান ছোট কণা ) নিয়ে গঠিত যা সৌরজগতের মতো গ্রহ ব্যবস্থার মধ্যে গ্রহগুলির মধ্যে থাকে।  আন্তঃগ্রহীয় ধূলিকণার প্রকৃতি, উৎস এবং বৃহত্তর মহাকাশীয় বস্তুর সাথে সম্পর্ক বোঝার জন্য বহু বছর ধরে গবেষণা চলছে। মহাকাশীয় ধুলিকণা পরিমাপ করার জন্য বিভিন্ন পদ্ধতি আছে।   আরো দেখুন    সার্কামস্টেলার ডিস্ক  মহাজাগতিক ধুলো  আন্তঃগ্রহীয় মাধ্যম  মঙ্গলগ্রহের মাটি  মঙ্গলে ধুলোর ঝড়  মাইক্রোমেটিওরয়েড  এক্সোজোডিয়াকাল ধুলো  রাশিচক্রের আলো   তথ্যসূত্র   বিষয়শ্রেণী:মহাকাশ বিষয়শ্রেণী:গ্রহ বিজ্ঞান বিষয়শ্রেণী:সৌরজগৎ
চার্লস হারবার্ট (২৮ মে ১৭৪৩ - ৫ সেপ্টেম্বর ১৮১৬) ছিলেন একজন রয়েল নেভি অফিসার এবং ব্রিটিশ রাজনীতিবিদ যিনি ১৭৭৫ থেকে ১৭৮০ এবং তারপর ১৮০৭ থেকে ১৮১৬ সাল পর্যন্ত উইল্টনের সংসদ সদস্য হিসেবে হাউস অফ কমন্সে বসেছিলেন।  হারবার্ট ছিলেন আইক্স-লা-চ্যাপেলের মাননীয় উইলিয়াম হারবার্ট এবং তার স্ত্রী ক্যাথরিন এলিজাবেথ টিউসের দ্বিতীয় পুত্র এবং ১৭৪৩ সালের ২৮ মে তিনি দীক্ষিত হন। তার বড় ভাই ছিলেন হেনরি হারবার্ট, কার্নারভনের প্রথম আর্ল।  তিনি সম্ভবত ১৭৫৩ থেকে ১৭৫৪ সাল পর্যন্ত ইটন কলেজে শিক্ষিত ছিলেন এবং পরবর্তীতে ১৭৬১ সালে লেফটেন্যান্ট, ১৭৬৫ সালে কমান্ডার এবং ১৭৬৮ সালে ক্যাপ্টেন হিসেবে রয়েল নেভিতে যোগদান করেন। ১৭৭৫ সালের জুলাই মাসে তিনি ম্যানচেস্টারের তৃতীয় ডিউক রবার্ট মন্টাগুর কন্যা লেডি ক্যারোলিন মন্টাগু (১৭৪৫-১৮১৮) কে বিয়ে করেন। এই দম্পতির কোন সন্তান ছিল না।  হারবার্ট উইল্টনের এমপি হিসেবে নির্বাচিত হন, যা পূর্বে তার বাবার অধীনে ১৭৩৪ থেকে ১৭৫৭ সাল পর্যন্ত ছিল। ১৭৭৫ সালের ২০ ফেব্রুয়ারি অনুষ্ঠিত উপনির্বাচনে তার চাচাতো ভাই, হেনরি হারবার্ট, পেমব্রোকের ১০ম আর্ল, যিনি আসনটি নিয়ন্ত্রণ করেছিলেন, তাকে এই আসনের জন্য প্রার্থী করার জন্য নির্বাচিত করেন। ১৭৭৫ থেকে ১৭৮০ সাল পর্যন্ত, তিনি লর্ড নর্থের প্রশাসনকে সমর্থন করেছিলেন, ১৭৮০ সালে পদত্যাগ করার আগে।  ১৮১৬ সালের ৫ সেপ্টেম্বর তিনি মারা যান। তার স্ত্রী ১৮১৮ সাল পর্যন্ত বেঁচে ছিলেন।   তথ্যসূত্র   উৎস        বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৮১৬-এ মৃত্যু বিষয়শ্রেণী:১৭৪৩-এ জন্ম
মায়মল রকি (জন্ম ১৯শে মে ১৯৮৪) হলেন একজন ভারতীয় ফুটবল ম্যানেজার এবং প্রাক্তন ফুটবলার। তিনি বর্তমানে ভারতীয় মহিলা অনূর্ধ্ব-২০ ফুটবল দলের প্রধান প্রশিক্ষক। এছাড়াও তিনিই ছিলেন ভারতের মহিলা জাতীয় ফুটবল দলের প্রথম প্রধান মহিলা প্রশিক্ষক।   ক্রীড়া জীবন  মায়মল তাঁর ক্রীড়া জীবন শুরু করেন অ্যাথলেটিক্সে। এরপর তিনি ফুটবলের প্রতিও আকৃষ্ট হতে থাকেন এবং ২০০০ সালে ফুটবলের জাতীয় চ্যাম্পিয়নশিপে গোয়ার প্রতিনিধিত্ব করেন। পরের বছর, মায়মল ভারতীয় মহিলা সিনিয়র দলের হয়ে রাইট ব্যাক হিসেবে আন্তর্জাতিক অভিষেক করেন। তাঁর প্রথম আন্তর্জাতিক টুর্নামেন্ট ছিল এশিয়ান ফুটবল কনফেডারেশন উইমেনস চ্যাম্পিয়নশিপ ২০০১। এটি চাইনিজ তাইপেইতে অনুষ্ঠিত হয়েছিল। সেই সময় তাঁর বয়স ছিল ১৭ বছর। মায়মল ২০১২ সাল পর্যন্ত খেলা চালিয়ে যান।  একজন কোচ হিসেবে, মায়মলের  এএফসি  'ক' প্রশিক্ষক শংসাপত্র আছে এবং এছাড়াও তিনি এআইএফএফ 'ঘ' লাইসেন্স প্রশিক্ষক কোর্সের একজন প্রশিক্ষক। ভারতীয় সিনিয়র মহিলা জাতীয় দলের প্রধান কোচ হিসেবে নিযুক্ত হওয়ার আগে, তিনি ২০১২ সাল থেকে সর্ব ভারতীয় ফুটবল ফেডারেশন থেকে জুনিয়র দলগুলির কোচিং করার দায়িত্ব পেয়েছিলেন। তারপরে তিনি সহকারী কোচ হিসাবে সিনিয়র পদে দায়িত্ব পান।  যখন মায়মল ভারতীয় দলের সাথে প্রশিক্ষক হিসেবে থাকেন না, তখন তিনি গোয়ার স্পোর্টস অথরিটির সাথে ফুটবল প্রশিক্ষক হিসেবে কাজ করেন।  ভারতীয় মহিলা দলের প্রধান প্রশিক্ষক হিসেবে তাঁর প্রথম দায়িত্ব ছিল ২০১৮ সালের সিওটিআইএফ টুর্নামেন্ট। ২০২১ সালের ১৯শে জুলাই, মায়মল ব্যক্তিগত কারণ দেখিয়ে ভারতীয় মহিলা দলের প্রধান প্রশিক্ষকের পদ থেকে পদত্যাগ করেন।  ২০২৩ সালের জানুয়ারিতে, তিনি ভারতের মহিলা অনূর্ধ্ব- ২০ ফুটবল দলের প্রধান প্রশিক্ষক নিযুক্ত হন।   সম্মান    ম্যানেজার  ভারত মহিলা   সাফ মহিলা চ্যাম্পিয়নশিপ : ২০১৯  দক্ষিণ এশীয় গেমসের স্বর্ণপদক: ২০১৯   তথ্যসূত্র   বিষয়শ্রেণী:ভারতীয় ফুটবল ম্যানেজার বিষয়শ্রেণী:১৯৮৪-এ জন্ম বিষয়শ্রেণী:ভারতের আন্তর্জাতিক নারী ফুটবলার বিষয়শ্রেণী:ভারতীয় নারী ফুটবলার বিষয়শ্রেণী:কেরলের ফুটবলার বিষয়শ্রেণী:জীবিত ব্যক্তি
ফাতিমা বিনতে আল-হাসান ইবনে আলী (আরবি: فاطمة بنت الحسن بن علي) হলেন হাসান ইবনে আলী ও উম্মে ইসহাক বিনতে তালহার কন্যা।Mohamed Raza Dungersi, A Brief Biography of Imam Hasan (A.S) (1994) p. 42 তিনি আলী ইবনে হুসেন জয়নাল আবেদিন (চতুর্থ শিয়া ইমাম) এর সাথে বিবাহ বন্ধনে আবদ্ধ হন। তিনি মুহাম্মদ আল-বাকিরের মা, যিনি পঞ্চম শিয়া ইমাম। তার উপাধি ছিল উম্মে আবদুল্লাহ এবং তাকে তার স্বামী আলী আল-সিদ্দীকা (অত্যন্ত সত্যবাদী) বলে উল্লেখ করেছেন।Abu al-Hasan al-'Amili, Diya' al-Amilin, vol. 2. Al-Dur al-Nazim, serial 2879. আরো বলা হয়েছে তার বৈশিষ্ট্য এমন ছিল যে, হাসান ইবনে আলীর পরিবারের কেউ তার মতো দেখতে ছিল না।Usul al-Kafi, vol. 1, p. 469. তিনি ছিলেন অত্যন্ত ধার্মিক এবং সদগুনের অধিকারিণী।  কারবালায় অংশগ্রহণ ১০ অক্টোবর, ৬৮০ খ্রিস্টাব্দে সংঘটিত কারবালার যুদ্ধের একজন প্রত্যক্ষদর্শী ছিলেন ফাতিমা বিনতে হাসান। তিনি তার চাচা হোসাইন ইবনে আলির সাথে পরিবারের অন্যান্য সদস্যদের সাথে মদীনা থেকে কুফার দিকে যাত্রা করেছিলেন। এই যুদ্ধে তিনি পরিবারের প্রায় সকল সদস্যদের নিহত হতে দেখেছেন। যুদ্ধ শেষে তাকে বন্দী করা হয় এবং কুফা হয়ে দামেস্কে নিয়ে যাওয়া যায়। যুদ্ধবন্দী হিসেবে তার সাথে তার স্বামী এবং সন্তানও ছিলো।  তথ্যসূত্র  বিষয়শ্রেণী:মুহাম্মাদের পরিবার বিষয়শ্রেণী:খলিফার কন্যা বিষয়শ্রেণী:সুফিবাদ বিষয়শ্রেণী:৭ম শতাব্দীর নারী বিষয়শ্রেণী:৭ম শতাব্দীর আরব ব্যক্তি
200px|thumb|left|রায়চুরে লোহার কামান রায়চুর () ভারতের কর্ণাটক রাজ্যের রায়চুর জেলার একটি শহর।   ভৌগোলিক তথ্য  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪০৭ মিটার (১৩৩৫ ফুট)।   জনসংখ্যার তথ্য  ভারতের ২০০১ সালের আদমশুমারি অনুসারে রায়চুর শহরের জনসংখ্যা হল ২০৫,৬৩৪ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে রায়চুরের সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের নগর
শার্মিন আক্তার বাল্যবিবাহ ও জোরপূর্বক বিবাহের বিরুদ্ধে লড়াই করা একজন বাংলাদেশী নারী। শার্মিন ১৫ বছর বয়স কালে একজন ৩২ বছর বয়সী পুরুষের সাথে বিয়ে করিয়ে দেয়ার জন্য তার মায়ের চেষ্টাকে প্রতিহত করেন এবং তার শিক্ষা চালিয়ে যাওয়ার জন্য লড়াই করেন।শারমিন রাজাপুর পাইলট গার্লস হাই স্কুলের একজন ছাত্রী। তিনি বাল্যবিবাহ এবং জোরপূর্বক বিবাহের বিরুদ্ধে লড়াইয়ের জন্য একজন আইনজীবী হতে চান। তিনি ইন্টারন্যাশনাল উইমেন অব কারেজ অ্যাওয়ার্ড থেকে সাহসী পুরস্কার প্রাপক একজন আন্তর্জাতিক নারী।  সকল সমস্যা সত্ত্বেও ২০১৭ সালে তার স্কুলে সফলভাবে পরীক্ষায় সাফল্য নিয়ে আসে এবং প্রধান শিক্ষকের কাছ থেকে প্রশংসা অর্জন করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:সাহসিকতা পুরস্কার বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:বাংলাদেশী সক্রিয় নারী কর্মী বিষয়শ্রেণী:বাংলাদেশী মানবাধিকার কর্মী
অন্ডাল বিমাননগরী বা অন্ডাল এযরোট্রপলিস হল ভারত এর পশ্চিম বর্ধমান জেলার দুর্গাপুর মহকুমায় গড়ে ওঠা একটি বিমাননগরী। এটি নির্মাণ করেছে সিঙ্গাপুর এর চাঙ্গি এয়ারপোর্ট ইন্টারনেশনাল ও পশ্চিমবঙ্গএর বেঙ্গল এয়াট্রোপোলিস প্রোজেক্ট লিমিটেড বা বিএপিএল। বিমাননগরীটি মোট ২১৮৪ একর জমি নিয়ে গড়ে উঠেছে। এই বিমাননগরীর আসল নাম "সুজলম্ দ্য স্কাইসিটি"। এখানে বেসরকারি ভাবে কাজী নজরুল ইসলাম আন্তর্জাতিক বিমানবন্দর গড়ে উঠেছে। এটিই ভারতের প্রথম বেসরকারি বিমানবন্দর। বিমানবন্দরটি ৬০০ একর জমি নিয়ে গড়ে উঠেছে।বিমাননগরীর বাকি জমিতে আবাসন ,আইটি হাব ও লজিস্টিক হাব গড়ার কথা রয়েছে। এই বিমাননগরী দুর্গাপুর এর উপকন্ঠেই গড়ে উঠছে। বিমাননগরীটি থেকে দুর্গাপুর ১৫ কিলোমিটার ও আসানসোল ২৫ কিলোমিটার দূরে অবস্থিত। লকডাউনের পরে আবার নতুন করে বিমান পরিষেবা চালু হয়েছে।    তথ্যসূত্র    বহিঃসংযোগ   Official project page  বিষয়শ্রেণী:পশ্চিম বর্ধমান জেলার শহর ও নগর বিষয়শ্রেণী:পশ্চিমবঙ্গের বিমানবন্দর বিষয়শ্রেণী:আসানসোলের পরিবহন
দিমিত্রি বের্তো (, ; জন্ম: ৬ জুন ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব মোঁপালিয়ে এবং ফ্রান্স অনূর্ধ্ব-২১ দলের হয়ে একজন গোলরক্ষক হিসেবে খেলেন।  ২০০৪–০৫ মৌসুমে, ফরাসি ফুটবল ক্লাব আভেনির কাস্ত্রোতের যুব পর্যায়ের হয়ে খেলার মাধ্যমে বের্তো ফুটবল জগতে প্রবেশ করেছেন এবং পরবর্তীকালে মোঁপালিয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, ফরাসি ক্লাব মোঁপালিয়ে ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৬ মৌসুম অতিবাহিত করেছেন; মোঁপালিয়ে ২-এর হয়ে তিনি ৬০ ম্যাচে অংশগ্রহণ করেছেন। ২০১৪–১৫ মৌসুমেই, তিনি মোঁপালিয়ের মূল দলে যোগদান করেছেন।  ২০১৩ সালে, বের্তো ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, বের্তো এপর্যন্ত ১টি শিরোপা জয়লাভ করেছেন, যা তিনি মোঁপালিয়ের হয়ে জয়লাভ করেছেন।  প্রারম্ভিক জীবন দিমিত্রি বের্তো ১৯৯৮ সালের ৬ই জুন তারিখে ফ্রান্সের মোঁপেলিয়েতে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি কঙ্গোলীয় বংশোদ্ভূত।  আন্তর্জাতিক ফুটবল বের্তো ফ্রান্স অনূর্ধ্ব-১৬, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৩ সালের ৩১শে অক্টোবর তারিখে তিনি নেদারল্যান্ডস অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।  তথ্যসূত্র  বহিঃসংযোগ              বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মোঁপালিয়ে এরো স্পোর্ট ক্লাবের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:লিগ ১-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:গণতান্ত্রিক কঙ্গো প্রজাতন্ত্রের আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার বিষয়শ্রেণী:ফ্রান্সের অলিম্পিক ফুটবলার
বর্ষা দীক্ষিত একজন ভারতীয় লেখক। তাঁর লেখার মধ্যে রয়েছে উপন্যাস রাইট ফিট রং শু এবং এক্সেস ব্যাগেজ। প্রথমটি ইংরেজি ভাষায় লেখা একটি প্রেমের গল্প। এটি কিশোর-কিশোরীদের জন্য লেখা হলেও প্রাপ্তবয়স্করাও এই লেখাটি ব্যাপকভাবে পড়েন। দ্বিতীয় লেখাটি ভ্যাম্পায়ার নিয়ে একটি বিজ্ঞানভিত্তিক রোমান্স গল্প।   শিক্ষা  বর্ষা দীক্ষিত কানপুরের সেন্ট মেরিস কনভেন্টে স্কুল জীবনের পড়া শেষ করার পর, নতুন দিল্লির ইন্দ্রপ্রস্থ কলেজথেকে রাষ্ট্রবিজ্ঞানে বিএ (সম্মান) অর্জন করেন।এরপর তিনি মুম্বাইয়ের সোফিয়া পলিটেকনিক থেকে গণযোগাযোগে একটি ডিপ্লোমা কোর্স করেন এবং লস এঞ্জেলেসের ইউসিএলএ এক্সটেনশন থেকে চলচ্চিত্র সম্পাদনা কোর্স গ্রহণ করেন।   কর্মজীবন  বর্ষা দীক্ষিত ভারতীয় টেলিভিশন শিল্পের একটি অংশ ছিলেন। তিনি একজন সহকারী পরিচালক এবং অনলাইন সম্পাদক হিসাবে কাজ করেছিলেন। তিনি নিজেকে একজন স্বপ্নদ্রষ্টা মনে করেন, যিনি গভীর চিন্তা করেন কিন্তু হালকা লেখেন। সৃজনশীলতা লিঙ্গ মুক্ত হলেও, বর্ষা একজন নারী হিসেবে নিজেকে ধন্য ও সমৃদ্ধ মনে করেন। তাঁর প্রথম বই রাইট ফিট রং শু প্রকাশিত হয়েছিল ২০০৯ সালের শেষের দিকে। এটি একটি ব্যাপকভাবে বিক্রীত বই হয়ে উঠেছিল। তাঁর দ্বিতীয় বই এক্সসেস ব্যাগেজ ২০১৯ সালে প্রকাশিত হয়। এটি একটি ভ্যাম্পায়ার নিয়ে বিজ্ঞানভিত্তিক রোমান্স গল্প। দ্য হিন্দুর ত্রিশা দত্ত বর্ণনা করেছেন "দুটি প্রাণীর একটি উত্তেজনাপূর্ণ গল্প - একজন প্রেমের জন্য অভিশপ্ত এবং অন্যটি বেঁচে থাকার জন্য অভিশপ্ত।" এটি ভারত থেকে প্রথম ভ্যাম্পায়ার রোম্যান্স বই। ২০১২ সালে, তিনি রাইট ফিট রং শু -এর একটি সিক্যুয়েল প্রকাশ করেন, যার শিরোনাম ছিল রং মিনস রাইট এণ্ড, যেটি সম্পর্কে দ্য হিন্দু-র লিয়া জর্জ লিখেছেন, "বইটি, স্বাভাবিক নিয়মকানুন ভেঙে, খারাপ ভাষা এবং যৌন রসায়নের বিষয়গুলিকে সতেজভাবে সহজবোধ্য উপায়ে সামলায়।"   ব্যক্তিগত জীবন  বর্ষা দীক্ষিত নিজেকে একজন "অতি ক্ষুধার্ত" কথাসাহিত্য পাঠক হিসাবে বর্ণনা করেছেন। তিনি মূলত ধারাবাহিক খুনিদের উপর একটি বই লিখতে চেয়েছিলেন। কিন্তু তাঁর পক্ষে কাগজের লেখাতেও কাউকে পঙ্গু করা বা হত্যা করা অসম্ভব বলে মনে করে, তিনি পরিবর্তে একটি রোমান্টিক গল্প লিখেছেন। তিনি তাঁর পরিবারের সাথে মার্কিন যুক্তরাষ্ট্রে থাকেন।   লেখা    দীক্ষিত, বর্ষা। রাইট ফিট রং শু  নতুন দিল্লি: রূপা অ্যাণ্ড কোং, ২০০৯।   এক্সেস ব্যাগেজ (রূপা পাবলিকেশন্স)  রং মিনস রাইট এণ্ড (রূপা পাবলিকেশন্স)   তথ্যসূত্র    বহিঃসংযোগ    বর্ষা দীক্ষিতের ওয়েবসাইট  বিষয়শ্রেণী:ইন্দ্রপ্রস্থ মহিলা কলেজের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:প্রণয়ধর্মী কল্পকাহিনী লেখিকা বিষয়শ্রেণী:ভারতীয় নারী ঔপন্যাসিক বিষয়শ্রেণী:জীবিত ব্যক্তি
ফুন কোক কোয়াং () একজন সিঙ্গাপুরের সিভিল ইঞ্জিনিয়ার, বর্তমানে সিঙ্গাপুরের ন্যাশনাল ইউনিভার্সিটির একজন বিশিষ্ট অধ্যাপক এবং ভাইস প্রোভোস্ট এবং এর আগে ছিলেন এখানকার প্রোভোস্টের চেয়ার অধ্যাপক। তিনি টেলর অ্যান্ড ফ্রান্সিস জার্নাল জোরিস্কের প্রতিষ্ঠাতা প্রধান-সম্পাদক। তিনি আমেরিকান সোসাইটি অফ সিভিল ইঞ্জিনিয়ার্সের ফেলোও রয়েছেন। তিনি এর আগে টঙ্গজি বিশ্ববিদ্যালয়ের কোয়াং-হুয়া অধ্যাপকও ছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সিঙ্গাপুরের ইঞ্জিনিয়ার বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:চীনা ভাষার লেখা থাকা নিবন্ধ
লুৎফা তাহের (জন্ম: ৩১ জুলাই ১৯৪৭) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪০ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।   জন্ম ও পারিবারিক পরিচিতি  লুৎফা তাহের ১৯৪৭ সালের ৩১ জুলাই তৎকালীন পূর্ব পাকিস্তানের ময়মনসিংহ জেলার কিশোরগঞ্জে জন্মগ্রহণ করেন। বাংলাদেশের মুক্তিযুদ্ধে ১১ নং সেক্টরের সেক্টর কমান্ডার কর্নেল আবু তাহের বীর উত্তম তার স্বামী। তার তিন সন্তান - কন্যা জয়া তাহের, পুত্র আবু কায়সার যিশু এবং পুত্র মিশু।   রাজনৈতিক জীবন  লুৎফা তাহের ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাসদ-এর মনোনয়নে কিশোরগঞ্জ জেলার জন্য নির্ধারিত সংরক্ষিত নারী আসন-৪০ নং আসন থেকে ১ম বারের মতো এমপি নির্বাচিত হন।   আরও দেখুন   ১০ম জাতীয় সংসদ নির্বাচন - ২০১৪  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ   মাননীয় সংসদ সদস্য লুৎফা তাহের  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:জাতীয় সমাজতান্ত্রিক দলের রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
পঞ্চভূত স্থলং শিবকে উৎসর্গ করা পাঁচটি মন্দিরকে বোঝায়,Ramaswamy 2007, pp. 301-302 প্রকৃতির পাঁচটি প্রধান উপাদানের প্রকাশকে প্রতিনিধিত্ব করে: পৃথিবী, জল, অগ্নি, বায়ু ও আকাশ।A dictionary, Canarese and EnglishWilliam Reeve, Daniel Sanderson পঞ্চ "পাঁচ" নির্দেশ করে, ভূত মানে "উপাদান" এবং স্থল মানে "স্থান।" মন্দিরগুলি দক্ষিণ ভারতে, চারটি তামিলনাড়ুতে এবং একটি অন্ধ্রপ্রদেশে অবস্থিত। পাঁচটি উপাদান মন্দিরের পাঁচটি লিঙ্গে নির্মিত বলে বিশ্বাস করা হয়, প্রতিটি লিঙ্গের নামকরণ করা হয়েছে উপাদানের উপর ভিত্তি করে।  ৭ম শতাব্দীর তামিল সাইভা যাজকীয় কাজ, তেবারাং, যা নায়নার নামে পরিচিত এবং "পদল পেত্র স্থলং" নামে শ্রেণীবদ্ধ তামিল সাধু কবিদের দ্বারা লিখিত তেবারাং-এ প্রধান দেবতাদের সম্মান করা হয়। তামিলনাড়ুর চারটি মন্দিরের রক্ষণাবেক্ষণ এবং তামিলনাড়ু সরকারের "হিন্দু ধর্মীয় ও দাতব্য বৃত্তি বিভাগ" দ্বারা পরিচালিত হয়।  পঞ্চভূত  হিন্দুধর্ম অনুসারে, গ্রহের গোলক ও প্রকৃতির পাঁচটি প্রকাশের সংমিশ্রণে উদ্ভূত জীবন এবং বিভিন্ন প্রজাতি যেমন পৃথিবী, জল, অগ্নি, বায়ু ও আকাশ। সংস্কৃতে ভূত মানে যৌগ এবং মহাভূত বড় যৌগ নির্দেশ করে।Daivajña 1996, p. 12  পাঁচটি মন্দির তিরুবন্নামালাই মন্দিরে, শিব আগুনের বিশাল স্তম্ভের আকারে নিজেকে প্রকাশ করেছিলেন বলে কথিত আছে, এবং যার মুকুট ও পা দেবতা ব্রহ্মা ও বিষ্ণু খুঁজে পাননি। শিবরাত্রি ও কার্থিগাই দীপং উৎসবের সময় পালন করা প্রাচীন ঐতিহ্যের মধ্যেও এই প্রকাশের উদযাপন আজও দেখা যায়। অগ্নি লিঙ্গং জীবনের পৌরাণিক কাহিনী ব্যাখ্যা করে - কর্তব্য, পুণ্য, আত্মত্যাগ ও অবশেষে অগ্নি কল্পের শেষে তপস্বী জীবনের মাধ্যমে মুক্তি।Blabatsky 1981, p. 176 ৭ম শতাব্দীর তামিল সাইভা যাজকীয় কাজ, তেবারাং, যা নায়ানার নামে পরিচিত এবং "পদল পেত্র স্থলং" নামে শ্রেণীবদ্ধ তামিল সাধু কবিদের দ্বারা লিখিত তেবারাং-এ প্রধান দেবতাদের সম্মান করা হয়। তামিলনাড়ুর চারটি মন্দিরের রক্ষণাবেক্ষণ এবং তামিলনাড়ু সরকারের "হিন্দু ধর্মীয় ও দাতব্য বৃত্তি বিভাগ" দ্বারা পরিচালিত হয়।  তথ্যসূত্র  উৎস  .  . . .  . . . বহিঃসংযোগ  Imagemap:https://goo.gl/maps/BuCyXP7wCY32  বিষয়শ্রেণী:হিন্দু পুরাণ বিষয়শ্রেণী:হিন্দু মন্দির
দুপ্তারা সেন্ট্রাল করোনেশন উচ্চ বিদ্যালয় একটি ঐতিহ্যবাহী মাধ্যমিক বিদ্যালয় যা বাংলাদেশের নারায়ণগঞ্জ জেলার আড়াইহাজার উপজেলার দুপ্তারা গ্রামে অবস্থিত। ১৯১২ সালে প্রতিষ্ঠিত এই বিদ্যালয়টি দুপ্তারা, কালীবাড়ি, গিরদা, বাজবী, সত্যভান্দি, বান্টি এবং আশপাশের গ্রামাঞ্চলের শিক্ষার্থীদের মধ্যে শিক্ষার আলো ছড়িয়ে দিচ্ছে।   ইতিহাস  ১৯১২ সালের ১১ জানুয়ারি বিদ্যালয়টি প্রতিষ্ঠা করেন স্থানীয় শিক্ষানুরাগী জমিদার শ্রী রাজেন্দ্র চন্দ্র সেন রায়, শ্রী যতীন্দ্র চন্দ্র সেন রায়। সে সময় এলাকাটি প্রভাবশালী জমিদারদের অধীনে থাকলেও শিক্ষা ও আর্থিক দিক দিয়ে পিছিয়ে ছিল। বিদ্যালয়ের নাম Central Coronation High School রাখা হয় ব্রিটিশ সম্রাট পঞ্চম জর্জের ভারত আগমন ও রাজ্যাভিষেকের স্মরণে। ধারণা করা হয়, রাজাকে সম্মানিত ও সন্তুষ্ট করে বিদ্যালয়ের স্বীকৃতি আদায়ের জন্য এমন নামকরণ করা হয়েছিল। ১৯১৬ সালে জমি রেজিস্ট্রির পর বিদ্যালয়টি ৩১ ডিসেম্বর ১৯১৯ তারিখে কলকাতা বিশ্ববিদ্যালয়ের স্থায়ী স্বীকৃতি লাভ করে।  প্রতিষ্ঠার পর প্রায় দেড় একর জমির মধ্যে একটি বিশাল দিঘী ও ১০ কক্ষ বিশিষ্ট একটি প্রাসাদোপম ভবন নির্মাণ করা হয়। ১৯৯২ সালে বিদ্যালয়টি সরকারি উন্নয়ন পরিকল্পনায় অন্তর্ভুক্ত হয়। পরে নতুন একাডেমিক ও প্রশাসনিক ভবন নির্মিত হয় এবং পুরাতন ঝুঁকিপূর্ণ ভবন ভেঙে ফেলা হয়। এবং বিদ্যালয়ে সীমানা প্রাচীর, চারতলা ভিতের তিনতলা প্রশাসনিক ভবন, ডিজিটাল ল্যাব, অডিটোরিয়ামসহ আধুনিক নানা উন্নয়ন সাধিত হয়েছে।   ক্যাম্পাস  বিদ্যালয়টি শান্ত পরিবেশ, দিঘী ও শানবাঁধানো ঘাট, বড় খেলার মাঠ এবং একটি দৃষ্টিনন্দন মসজিদসহ মনোমুগ্ধকর আঙ্গিক সমৃদ্ধ। পুরনো নির্মাণশৈলীর অংশগুলো সংরক্ষিত রেখে নতুন ভবনগুলো নির্মাণ করা হয়েছে।   প্রশাসন  বিদ্যালয়ের প্রথম প্রধান শিক্ষক ছিলেন বাবু কুমুদ বন্ধু দাস। এরপর পর্যায়ক্রমে বাবু বরদাকান্ত সেন, বাবু পরেশ চন্দ্র সেন, মৌলভী আবুল ফয়েজ, মিজানুর রহমানসহ অনেকেই প্রধান শিক্ষক ছিলেন। ২০১৯ সালের হিসাবে মো. গিয়াস উদ্দিন সরকার প্রধান শিক্ষক।   উল্লেখযোগ্য প্রাক্তন শিক্ষার্থী  বিদ্যালয়ের অনেক প্রাক্তন শিক্ষার্থী দেশে ও বিদেশে গুরুত্বপূর্ণ পদে দায়িত্ব পালন করেছেন। এদের মধ্যে আছেন:  তোফাজ্জল হোসেন আমান – সাবেক এমএলএ।  মঞ্জরুল ইসলাম মঞ্জ – ডাকসুর সাবেক এজিএস  জহিরুল ইসলাম – সাবেক মহাপরিচালক, প্রাথমিক শিক্ষা অধিদপ্তর  মুক্তিযোদ্ধা এস এম মাজহারুল হক  ফজলুর রহমান আরজু – রাষ্ট্রপতি পুরস্কারপ্রাপ্ত জাতীয় ফুটবল খেলোয়াড়   শিক্ষার্থী ও শিক্ষা কার্যক্রম  বিদ্যালয়ে বিজ্ঞান, মানবিক ও ব্যবসায় শিক্ষা শাখায় প্রায় ১,৮০০ শিক্ষার্থী অধ্যয়ন করছে। ২০১৯ সালে প্রায় ৯০ জন শিক্ষার্থী বৃত্তি লাভ করে।   আরও দেখুন   বাংলাদেশের শিক্ষা ব্যবস্থা  বাংলাদেশের বিদ্যালয়সমূহের তালিকা   সূত্র  https://web.archive.org/web/20250709080608/https://cchs.sof.edu.bd/about-us  বিষয়শ্রেণী:নারায়ণগঞ্জ জেলার বিদ্যালয় বিষয়শ্রেণী:বাংলাদেশের মাধ্যমিক বিদ্যালয় বিষয়শ্রেণী:১৯১২ সালে প্রতিষ্ঠিত শিক্ষা প্রতিষ্ঠান বিষয়শ্রেণী:ভারতে ১৯১২ সালে প্রতিষ্ঠিত
ঢাকাউত্তর রানাপিং আরাবিয়া হুসাইনিয়া মাদ্রাসা (সংক্ষেপে রানাপিং মাদ্রাসা) সিলেটের গোলাপগঞ্জ উপজেলার রানপিং এলাকায় অবস্থিত একটি কওমি মাদ্রাসা। তৎকালীন সময়ে গোলাপগঞ্জে কুরআন-হাদিস শেখার উচ্চতর কোনো শিক্ষাপ্রতিষ্ঠান না থাকায় ১৯৩০ সালে দারুল উলুম দেওবন্দের মূলনীতির আলোকে এটি প্রতিষ্ঠা করেন হুসাইন আহমদ মাদানির শিষ্য মাওলানা রিয়াছাত আলী। মাদ্রাসার নামকরণও মাদানির নামে হয়েছে। বর্তমানে যাতায়াত ব্যবস্থা উন্নত হওয়ায় বহু শিক্ষার্থী এখানে পড়াশুনা করে। ১৯৪৭ সালে এখানে দাওরায়ে হাদিস (মাস্টার্স) চালু করা হয়।  এ মাদ্রাসা প্রতিষ্ঠার পর থেকেই প্রতিষ্ঠাতা মাওলানা রিয়াছাত আলী নিজেই এর পরিচালক হিসেবে দায়িত্ব গ্রহণ করেন। বর্তমানে মাদ্রাসাটি মুহতামিম হিসেবে দায়িত্ব পালন করছেন মাওলানা যুবাইর আহমদ। ২০২১ সালে মাদ্রাসায় শিক্ষার্থীর সংখ্যা ৩০০ ও শিক্ষক ২৮ জন।মুহাম্মদ শামীম আহমদ, আল্লামা রিয়াছাত আলী ছাহেবের সংক্ষিপ্ত জীবনী, আল্লাম রিয়াছাত আলী স্মারক গ্রন্থ, রানাপিং, সিলেট, ১৯৯১, পৃ. ৩,৪   আরও দেখুন   দেওবন্দি  কওমি মাদ্রাসা  দারুল উলুম দেওবন্দ  আল জামিয়া আল ইসলামিয়া পটিয়া  বাংলাদেশের কওমি মাদ্রাসার তালিকা  তথ্যসূত্র   বিষয়শ্রেণী:১৯৩০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৩০-এ ব্রিটিশ ভারতে প্রতিষ্ঠিত বিষয়শ্রেণী:সিলেট জেলার কওমি মাদ্রাসা
thumb|মুরালি পেরুনেলি মুরালি পেরুনেলি ভারতের কমিউনিস্ট পার্টি (মার্কসবাদী) দলের সদস্য হিসাবে কেরল বিধানসভায় মানালুর নির্বাচনী এলাকার প্রতিনিধিত্বকারী সদস্য।  তিনি ১৯ জুন ১৯৫০ সালে ওরকামে জন্মগ্রহণ করেন। তার পিতামাতা ছিলেন টি. রাঘবন নায়ার, একজন স্বাধীনতা সংগ্রামী এবং পি. মালথি আম্মা।  তিনি সিপিআই (এম) জেলা কমিটি, ত্রিশুর এবং কেরল কার্শাকা সঙ্গম ওয়ার্কিং কমিটির সদস্য।  তার বিজ্ঞানে স্নাতক ডিগ্রি রয়েছে এবং তিনি একজন কৃষিবিদ। পূর্বে ২০০৬ সালে তিনি কেএলএ নির্বাচিত হন।   তথ্যসূত্র   বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:কেরলের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:কেরল বিধানসভার সদস্য ২০০৬-২০১১ বিষয়শ্রেণী:কেরল বিধানসভার সদস্য ২০১৬-২০২১ বিষয়শ্রেণী:কেরলের রাজনীতিবিদ বিষয়শ্রেণী:ত্রিশূর জেলার ব্যক্তি
লক্ষীপুর জেলা স্টেডিয়াম বাংলাদেশের একটি জেলা পর্যায়ের স্টেডিয়াম। লক্ষীপুর জেলার লক্ষীপুর শহরের কেন্দ্র থেকে ১০ কিলোমিটার দূরে লাহারকান্দি ও বাঞ্ছানগর এলাকায় অবস্থিত, স্টেডিয়ামটি বাংলাদেশের বেশীরভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত এবং এবং স্থানীয় লক্ষীপুর জেলা ক্রীড়া সংস্থার তত্ত্বাবধায়নে রয়েছে।    ইতিহাস  ১৯৯৬ সালে শহরের লাহারকান্দি ও বাঞ্চানগর মৌজায় জেলার প্রথম স্টেডিয়াম নির্মাণের জন্য ভূমি অধিগ্রহণ করা হয়। ১৯৯৯ সালে নির্মিত স্টেডিয়ামটির উদ্বোধন হয় ২০০১ সালের জুলাইয়ে। ১৯৯৬ থেকে ২০০৬ পর্যন্ত বিভিন্ন সময়ে জাতীয় ক্রীড়া পরিষদ স্টেডিয়ামটির সংস্কার, উন্নয়ন ও রক্ষণাবেক্ষণে ৩ কোটি ৯০ লাখ ৫৪ হাজার টাকা ব্যয় করে।    অবকাঠামো  স্টেডিয়ামটি ১২ একর জমির উপর নির্মিত। এটির অর্ধনির্মিত গ্যালারি ১০ হাজার দর্শক ধারণ করতে পারে। সাধারণ গ্যালারির পাশাপাশি এখানে গুরুত্বপূর্ণ ব্যাক্তিদের জন্য বিশেষ বসার স্থান আছে।   আয়োজন  নিয়মিত ক্রীড়ানুষ্ঠান ছাড়াও স্টেডিয়ামটিতে বাংলাদেশের স্বাধীনতা ও বিজয় দিবসে উদ্বোধন ও সাংস্কৃতিক অনুষ্ঠান হয়। এখানে জেলা পর্যায়ের ক্রিকেট ও ফুটবল লিগ অনুষ্ঠিত হয়। এছাড়া এটি জেলা প্রশাসক কাপ ও বাংলাদেশ ক্রীড়া শিক্ষা প্রতিষ্ঠানের আঞ্চলিক বাছাইয়ের আনুষ্ঠানস্থল।  ২০০৭ সালে লক্ষীপুর জেলা ফুটবল অ্যাসোসিয়েশন গঠনের পর ২০০৮ সালে এই স্টেডিয়ামে প্রথম বার জেলা পর্যায়ের ফুটবল লিগ আয়োজন হয়। ২০১৮ সালের ২৫ এপ্রিল বাংলদেশ ফুটবল ফেডারেশনের উদ্যোগে 'জেএফএ অনূর্ধ্ব-১৪ মহিলা জাতীয় ফুটবল চ্যাম্পিয়নশিপ'-এর লক্ষীপুর জোনের প্রতিযোগিতা এই ভেন্যুতে অনুষ্ঠিত হয়েছে।   তথ্যসূত্র   বিষয়শ্রেণী:বাংলাদেশের ফুটবল মাঠ বিষয়শ্রেণী:বাংলাদেশের ক্রিকেট মাঠ বিষয়শ্রেণী:লক্ষ্মীপুর জেলা বিষয়শ্রেণী:বাংলাদেশের স্টেডিয়াম বিষয়শ্রেণী:২০০১-এ বাংলাদেশে প্রতিষ্ঠিত বিষয়শ্রেণী:চট্টগ্রাম বিভাগের ভবন ও স্থাপনা